open-index/open-wikipedia-markdown huggingface dataset:
Erika Villaécija

**Erika Villaécija García** (s. 2. kesäkuuta 1984 Barcelona) on espanjalainen uimari, joka edusti kotimaataan kesäolympialaisissa 2004 ja 2008. Ateenassa 2004 hän sijoittui viidenneksi 800 metrin vapaauinnissa.

Villaécija voitti Dubain lyhyen radan MM-kilpailuissa 2010 kultaa 800 metrin vapaauinnissa. Manchesterissa 2008 hän sai samassa lajissa pronssia. Hän on saavuttanut kuusi mitalia pitkän ja seitsemän mitalia lyhyen radan EM-kilpailuissa. Euroopan-mestaruuden hän on voittanut pitkällä radalla 800 metrin vapaauinnissa ja 4&nbsp;x&nbsp;200 metrin vapaauintiviestissä Madridissa 2004 sekä lyhyellä radalla 800 metrin vapaauinnissa Dublinissa 2003. 

## Lähteet
*Profiili swimrankings.net-sivustolla 
*20 minutos Luettu 11.5.2007 
*El Mundo Luettu 11.5.2007
Rautatalo

**Rautatalo** on rakennus Helsingin Kluuvin kaupunginosassa Gasellin korttelissa osoitteessa Keskuskatu 3. Rautatalon suunnitteli suomalainen arkkitehti Alvar Aalto ja se valmistui vuonna 1955. Rakennus sijaitsee Domus Litoniin ja Kinopalatsin liiketalon välissä. Rautatalo tehtiin rautakauppa-alan keskusjärjestöjen rakennukseksi, mistä juontuu sen nimi.

Kutsukilpailun Rautatalosta järjesti Hakasalmen Oy vuonna 1951. Aalto voitti kilpailun ehdotuksellaan, jossa uusi rakennus liitettiin taitavasti jo olemassa olevaan ympäristöön. Rakennuksen tärkein tila on Marmorihalli, katutasoa ylempänä oleva kolmen kerroksen korkuinen kattovalaistu valopiha, jota kiertävät toimistokerroksien parvet. Salin lattia on marmoria ja parvien kaiteet päällystetty travertiinilla. Salissa toimi rakennuksen valmistumisesta lähtien Colombian, myöhemmin Fazerin kahvila. Siitä ja sen miljööstä tuli suihkulähteineen ja viherkasveineen suosittu keidas keskelle kaupunkia, mutta kahvilatoiminta lakkasi 1980-luvun puolivälissä. Nykypäivänä tilassa toimii ravintola Dylan Marmoripiha 

Rautatalon Keskuskadun puoleinen julkisivu on kuparia, pronssia ja lasia. Se on yksi ensimmäisistä verhojulkisivuista Helsingissä. Pohjoispäädyn julkisivu on vuorostaan punatiiltä. Rautataloon asennettiin Suomen ensimmäiset "ajattelevat" hissit. Eräs lehti kirjoitti niistä seuraavasti:


File:RautataloCafe.jpg|Sisäpihan kahvila
File:RautataloAtriumCeiling.jpg|Sisäpihan kahvilan valokatto


## Lähteet

## Aiheesta muualla
Fuel for the Fire

__NOTOC__
**Fuel for the Fire** on vuoden 2007 Suomen Idols-voittajan Ari Koivusen debyyttialbumi, joka julkaistiin 30. toukokuuta 2007. Albumilta julkaistiin singlenä popvaikutteinen kappale "Hear My Call". Albumia on myyty yli 69&nbsp;000 kappaletta. *Fuel for the Fire* teki suomalaista listahistoriaa 2007, viikolla 32 ollessaan Suomen virallisen albumilistan ykkösenä 12 viikkoa yhtäjaksoisesti.

Albumin ovat tuottaneet Nino Laurenne ja Pasi Heikkilä, ja sille ovat tehneet musiikkia muun muassa Marco Hietala, Timo Tolkki, Tony Kakko, Janne Joutsenniemi ja Jarkko Ahola.

Sonata Arctican vuonna 2012 julkaistulla *[[Stones Grow Her Name]]* -albumilla kuullaan Tony Kakon sanoittama ja säveltämä kappale "Losing My Insanity", jonka hän teki alun perin Koivusen *Fuel for the Fire* -albumille.

## Kappaleet
# 
# 
# 
# 
# 
# 
# 
# 
# 
# 
# 
# 

## Kokoonpano
* Ari Koivunen − laulu
* Nino Laurenne − rytmikitarat
* Mikko Kosonen, Tuomas Wäinölä − soolokitarat
* Pasi Heikkilä − bassokitara
* Mirka Rantanen, Mikko Kaakkuriniemi − rummut
* Janne Wirman − kosketinsoittimet
* Kimmo Blom, Pasi Rantanen, Pekka Heino − taustalaulu
* Pessi Levanto − lisäkoskettimet kappaleessa "Stormwind"
* Mikko Salovaara − soolokitara kappaleessa "Hetki lyö"

## Arvostelut
* Desibeli.net: 
* Imperiumi: 8/10
* Soundi: 

## Lähteet
Khii1 Orionis

**Khii1 Orionis** (χ1 Ori / χ1 Orionis ) on hieman Aurinkoa muistuttava tähti. Se on löydetty tähdenpeiton avulla. 

Tähti on mahdollisesti Ison karhun tähdistön liikkuvan ryhmän jäsen. Sen jäsenyydestä ei kuitenkaan ole yksimielisyyttä.

## Lähteet

## Aiheesta muualla
* Chi1 Orionis, SIMBAD 
* Chi1 Orionis 2, SolStation.
Nyy2 Lupi

**Nyy2 Lupi** (ν2 Lupi, HR 5699) on Aurinkoa muistuttava tähti 47.2 valovuoden päässä Maasta. Se on keltainen pääsarjan tähti, jonka 
spektrityyppi on G2-5 V. Tähden massa on suunnilleen sama kuin Auringon, ja läpimitta 0,99 Auringon läpimittaa. Luminositeetti 0,97 Aurinkoa.

## Lähteet

## Aiheesta muualla
*Nu2 Lupi
Seinäjoen suojeluskuntatalo

**Seinäjoen suojeluskuntatalo** on kolmen rakennuksen muodostama kokonaisuus Seinäjoella, Etelä-Pohjanmaalla. Kokonaisuuden suunnittelusta on vastannut suomalainen arkkitehti Alvar Aalto, ja se oli hänen ensimmäinen julkinen työnsä. Kokonaisuus henkii 1920-luvun klassisismi. Se rakennettiin vuosina 1924–1926. Nykyisin suojeluskuntatalossa toimii Suojeluskunta- ja Lotta Svärd -museo. Suojeluskuntatalon sisäpihalle pystytettiin 1988 professori Pentti Papinahon veistämä Suojeluskuntalainen-patsas.

Helmikuun 1926 puolivälissä valmistuneeseen taloon kuului kaksi kolmikerroksista rakennusta ja lautainen varasto- ja halkosuoja. Päärakennuksen pohjakerroksessa sijaitsi puolipyöreä juhlasali, kolme pientä sivuhuonetta ja vaatteiden säilytyshalli. Juhlasalin halkaisija oli 12,1 metriä ja sinne mahtui istumaan 150-200 henkeä. Alvar Aalto oli suunnitellut juhlasalin sisustuksen koivuisine pirtinpöytineen ja vanhanmallisine kattokruunuineen. Toisessa kerroksessa oli seitsemän virastohuonetta ja halli ja ylimmässä kerroksessa asuinhuoneita ja Lotta-Svärd-piirijohtokunnan kaksi kansiiahuonetta. Piharakennuksen alimmassa kerroksessa oli varastosuojia, polttoainesäiliöitä ja keskuslämmityslaitteet. Toiseen kerrokseen oli sijoitettu asepaja, autotalli, kurssikeittiö, sauna ja pari varastohuonetta. Ylimmässä kerroksessa oli virkailijoiden huoneita. Kaikkiaan sisälsivät rakennukset 35 lämmitettävää huonetta ja joukon muita suojia. Talossa oli sen valmistuessa jo sähkövalo, keskuslämmitys, vesijohto ja viraston eri osastot oli yhdistetty automaattipuhelimilla. Rakennusaineena käytettiin kummankin rakennuksen alimmissa kerroksissa rautabetonia. Piharakennuksen toinen kerros oli tiilestä ja kaikki muut osat hirsistä. Molemmissa rakennuksissa oli tiilikatto. 

Seinäjoen suojeluskuntatalo kuuluu Suomen valtakunnallisesti merkittäviin rakennettuihin kulttuuriympäristöihin.

## Lähteet
David Plastik

**David Plastik** (s. 1964) on yhdysvaltalainen pokeriammattilainen.

Plastik on valmistunut Hartfordin yliopistosta ja työskenteli ennen pokeriuraansa musiikkilehtien valokuvaajana 1980-luvulla. Hänen kuviaan julkaistiin muun muassa *[[Rolling Stone]]* ja *[[Billboard]]* -lehdissä. Hän työskenteli myös myyntimiehenä isänsä yrityksessä, kunnes alkoi menestyä pokeripöydissä. Pokerin Plastik aloitti vuonna 1995.

Plastik voitti joulukuussa 1999 Yhdysvaltain pokerimestaruuskilpailujen 500 dollarin limiitti hold 'em -turnauksen. Seuraavana kesänä hän oli Legends of Poker -tapahtuman 1&nbsp;000 dollarin H.O.S.E.-turnauksen voittaja. Huhtikuussa 2003 Plastik oli toinen Bellagion kasinolla WPT:n mestaruuskilpailujen yhteydessä järjestetyssä 2&nbsp;500 dollarin limiitti hold'em -turnauksessa. Joulukuussa 2005 hän voitti Fourth Annual Five Diamond World Poker Classic -tapahtuman 2&nbsp;000 no limit hold 'em -turnauksen ja ansaitsi 212&nbsp;730 dollaria. Uran toistaiseksi rahakkain turnausvoitto oli helmikuussa 2006 Plastikin saavuttama L.A. Poker Classic -tapahtuman 1&nbsp;455 dollarin limiitti-turnauksen ykköstila, josta hän sai 306&nbsp;180 dollaria. 

Plastikin paras World Series of Poker -saavutus toistaiseksi on vuoden 2003 kolmostila 2&nbsp;000 dollarin H.O.R.S.E.-turnauksesta. Turnauksen voitti Doyle Brunson. World Poker Tourilla Plastik on parhaimmillaan ollut seitsemäs (Bay 101 Shooting Stars -turnaus maaliskuussa 2004).

Plastik oli mukana Ultimate Poker Challengen ensimmäisen kauden finaalissa.

Elokuussa 2007 Plastikin pokeriuran turnausansiot ylittivät 1,9 miljoonaa dollaria.

## Lähteet

## Aiheesta muualla
* Plastikin profiili PokerPages.com:ssa 
* Plastikin profiili Pokerlistings.com:ssa 
*
Iota Persei

**Iota Persei** ( &iota; Persei /&iota; Per ) on Aurinkoa hieman muistuttava tähti 34 valovuoden päässä. Tähti liikkuu hyvin nopeasti, 92 km/s.

## Lähteet
Ammuntapeli

**Ammuntapeli** tai **räiskintäpeli** on videopelien lajityyppi, jossa pääosassa on ampuminen. Rajaavampaa nimitystä ”shoot ’em up” (lyhennettynä ”shmup”) käytetään etenkin vanhemmista ampumapeleistä, joissa liikkumavapaus on varsin rajoitettu. Joissakin on joko yksi staattinen ruutu taisteluareenana (esimerkiksi *[[Asteroids]]* ja *[[Space Invaders]]*), tai sitten vihollisia ja pelimaailmaa vieritetään vastaan pelaajasta riippumatta (esimerkiksi *[[Gradius|Nemesis]]* ja *[[R-Type]]*).

Nykyisin suosittu ampumapelien alalajityyppi on ensimmäisen persoonan ammuntapeli (FPS, First-person shooter), jossa tapahtumat esitellään pelattavan hahmon näkökulmasta. Varhaisimpia lajityypin edustajia on Atarin *[[Battlezone]]* (1980). Lajityyppi tuli suosituksi vuoden 1992 ''Wolfenstein 3D'':sta ja etenkin vuoden 1993 *[[Doom]]ista*. Vuonna 1995 *[[Descent (videopeli)|Descent]]* yhdisti FPS-pelimaailmaan joka suuntaan katselun sekä liikkumisen. Myöhempiä tunnettuja FPS -pelejä ovat muiden muassa *[[Half-Life]]* (1998) ja **' (2002). Nämä pelit ovat yleensä moninpelattavia. Muita alalajityyppejä ovat [[kolmannen persoonan ammuntapeli]] ja [[taktinen ammuntapeli]].

Ammuntapeleihin kuuluvat myös [[valopistooli (ohjain)|valopistoolilla]] pelattavat pelit. Kolikkopelien valopistoolit korvattiin tietokoneversioissa usein hiirellä ohjattavalla tähtäimellä, mutta moniin pelikonsoleihin oli (ja on edelleen) saatavissa myös kotiin hankittavia valopistooleja. Klassisimpiin ammuntapeleihin kuuluvassa ''[[Cannon Fodder]]issa'' (1993) taas ohjataan sotilasjoukkoa hiirellä.

**Raideammunnat** () ovat yksi alalaji, joissa pelaajan liikkumista on rajoitettu ennaltamääritellysti ''raiteilla''. Lajityyppi voi muutoin muistuttaa paljon [[ensimmäisen persoonan ammuntapeli]]ä, mutta katselusuunta ja liikkuminen eivät ole pelaajan ohjattavissa. Esimerkki raideammuntapelistä on [[Sega]]n ''[[Virtua Cop]]'' (1994).

**Valopistoolipelit*' käyttävät [[Valopistooli (ohjain)|valopistooliohjainta]] ja usein ovat myös raideammuntoja. [[Nintendo Entertainment System|NES]]-konsolille julkaistu *Duck Hunt'' (1984) ei kuitenkaan liiku vaan ainoastaan kohteet liikkuvat.

Muita ammuntapelien alalajeja:
* ensimmäisen persoonan ammuntapeli
* kolmannen persoonan ammuntapeli
* taktinen ammuntapeli
* Shoot ’em up
** Bullet hell
** Twin-stick shooter
** Run and gun

## Lähteet
Roo Coronae Borealis

**Roo Coronae Borealis** (ρ CrB / ρ Coronae Borealis) on tähti Pohjan kruunun tähtikuviossa 56,81 valovuoden päässä. Tähti muistuttaa Aurinkoa, ja se on keltainen pääsarjan tähti, jonka spektriluokka on G0-G2Va.

Tähti on noin 10 miljardia vuotta vanha eli Aurinkoa vanhempi. Tähdellä on eksoplaneetta ja pölykiekko.

## ρ Coronae Borealis b
Severstal Aircompany

**Severstal Aircompany** on Severstal -kaivosyhtiön omistama venäläinen lentoyhtiö, jonka pääkonttori sijaitsee Tšerepovetsissa. Vuonna 2007 yhtiö lensi yhdellä Jakovlev Jak-40 -koneella Petroskoista Helsinkiin. Lennot Helsinkiin loppuivat 17. maaliskuuta 2011, mutta alkoivat uudestaan 2013 . Yhtiön laivasto koostuu Jakovlev- sekä Canadair Regional Jet -koneista, ja se liikennöi Tšerepovetsista Helsingin lisäksi mm. Pietariin ja Moskovaan.

## Lähteet

## Aiheesta muualla

*  Severstal Aircompany
Alenka Gotar

**Alenka Gotar** (s. 23. elokuuta 1977) on slovenialainen sopraano. Gotarilla on klassinen koulutus, ja hänellä on ollut useita rooleja muun muassa Wolfgang Amadeus Mozartin ja Antonín Dvořákin oopperateoksissa. Laulajanuran ohella hän toimii musiikinopettajana.

Gotar edusti Sloveniaa vuoden 2007 Eurovision laulukilpailussa Helsingissä kappaleella ”Cvet z juga” sijoittuen finaalissa viidenneksitoista.

## Lähteet
Magdolna Rúzsa

**Magdolna "Magdi" Rúzsa** (s. 28. marraskuuta 1985) on unkarilainen poplaulaja.

Rúzsa voitti Megasztár-kilpailun kolmannen tuotantokauden vuonna 2006. Hän edusti maataan Eurovision laulukilpailussa 2007 laululla "Unsubstantial Blues". Hän pääsi läpi semifinaalista 10. toukokuuta ja lauloi kilpailun finaalissa 12. toukokuuta ja sijoittui sijalle 9. saaden 128 pistettä.

Rúzsan ensimmäinen levyjulkaisu oli covereista koostuva livelevy *A döntőkben elhangzott dalok* (6.6.2006), joka on myynyt Unkarissa kolminkertaista platinaa. Ensimmäinen studioalbumi oli *Ördögi angyal* (20.11.2006), joka niin ikään nousi maan listojen kärkeen. 

## Lähteet
Dan Thompson

**Dan Thompson** (s.1972) on yhdysvaltalainen taidemaalari. Hän on yksi neljästä pääopettajasta Grand Central Academy of Artissa.

Hän sai taiteiden kandidaatin tutkintonsa Corcoran School of Artista ja Maisterin tutkintonsa New York Academy of Artista. Tämän lisäksi hän opiskeli myös Water Street Atelierissa ja Art Students League of New Yorkissa.

Thompson malaa ja piirtää työnsä aina elävästä mallista. Hän on voittanut useita palkintoja taiteellaan ja hänen töitään on ollut näyttelyissä Euroopassa ja Yhdysvalloissa. 

## Aiheesta muualla
*http://www.danthompsonart.com/
Marija Šerifović

**Marija Šerifović** (), s. 14. marraskuuta 1984) on serbialainen laulaja, joka voitti vuoden 2007 Eurovision laulukilpailun Helsingissä.

## Tausta

Šerifović syntyi 14. marraskuuta 1984 Kragujevacissa, Serbian sosialistisessa tasavallassa, Jugoslavian sosialistisessa liittotasavallassa. 
Marijan äiti, Verica Šerifović, on tunnettu laulaja, ja Marijan isä Rajko on kotoisin Serbiasta, vaikka onkin osittain turkkilaista syntyperää. Šerifović on syvästi uskonnollinen.

## Musiikkiura
### Albumit
Šerifovićin ensimmäinen albumi *Naj, najbolja* julkaistiin vuonna 2003. Kyseinen albumi menestyi varsin hyvin, ja sen suurin hitti oli "Znaj da znam", jonka ideoi Darko Dimitrov. Kesällä 2005 singlenä julkaistu "Agonija" on cover-versio kreikkalaisen laulajan Despina Vandin laulusta "Olo lipis". 

Vuonna 2006 ilmestyi Šerifovićin toinen albumi *Bez ljubavi*, joka myös menestyi hyvin. Alkuvuodesta 2007 hän julkaisi singlensä "Bez tebe".

### Festivaalit
Šerifović on osallistunut Budva-festivaaleihin vuonna 2003 kappaleella "Gorka čokolada" ja vuonna 2004 kappaleella "Bol do ludila". Viimeksi mainittu voitti juhlan pääpalkinnon.

### Eurovision laulukilpailut
Šerifović osallistui vuonna 2005 Serbia ja Montenegron kansalliseen euroviisukarsinta Beovizijaan laululla "Ponuda" ilman menestystä. Osallistuessaan uudelleen vuonna 2007 hän voitti Eurovision laulukilpailun 2007 Serbian edustajana Helsingissä 12. toukokuuta kilpailukappaleella ”Molitva” ('rukous') (säv. Vladimir Graić, san. Saša Milošević Mare). Kappaleesta on myös tehty suomenkielinen versio ”Rukoilen”.

Seksuaali- ja romanivähemmistöihin kuuluva Šerifović kertoi Serbian television haastattelussa ”Molitvan” olevan omistettu kaikille vähemmistöille.

## Lähteet

## Aiheesta muualla

* Virallinen sivusto 
* Profiili Ylen euroviisusivustolla 
* HS.fi: Serbia voitti Euroviisut 
* HS.fi: Serbian Marijalla hurja suosio 
* Molitva-laulun erikielisiä versioita 
* http://www.iltasanomat.fi/viihde/t/euroviisut/1379324
Kiekkokiitäjät

**Kiekkokiitäjät** on Roy MacGregorin kirjoittama jääkiekkoaiheinen nuortenkirjasarja, jossa Travis Lindsay joukkueineen pelaa jääkiekkoa ja ratkaisee arvoituksia.

## Osat
# Mestaruus vaarassa.  2004
# Stanley Cup -pokaalin ryöstö. 2004
# Hyytävä seikkailu pohjoisessa. 2005
# Kauhunhetket kiekkoleirillä. 2005
# Siepattu kiekkosankari. 2005
# Rikollisten jäljillä. 2005
# Valheiden verkossa. 2006
# Kovaa onnea kotikentällä. 2006
Ovidijus Vyšniauskas

**Ovidijus Vyšniauskas** (s. 1957) on liettualainen muusikko Marijampolėn kaupungista.

Maan ensimmäisenä euroviisukilpailijana Vyšniauskas edusti Liettuaa Dublinissa vuonna 1994. Hän ei saanut laululla *Lopšinė Mylimai* ainuttakaan pistettä.
Michael Grimaldi

**Michael Grimaldi** (s.1971) on yhdysvaltalainen New Yorkissa asuva taidemaalari. Hän on yksi neljästä Grand Central Academy of Artin pääopettajista. Hän maalaa aina elävästä mallista, tyypillisiä hänen töidensä aiheita ovat asetelmat, maisemat, muotokuvat ja muut figuratiiviset aiheet.

Hän aloitti opintonsa 1985 ja jatkoi 1989 New York studio school of drawingiin, opiskellen maalausta ja kuvanveistoa. Tämän jälkeen hän siirtyi Art Students League of New Yorkiin, sieltä Ablert Defoisiin Ranskaan, opiskelemaan Ted Seth Jacobsin ja Anthony J. Ryderin ohjauksessa. Tästä hän vielä jatkoi 1993-1994 National Academy of Designiin, School of Fine Artsiin New Yorkkiin. Ja viimein päätyen opiskelemaan Water Street Atelieriin Jacob Collinssin ohjaukseen 1994-1997. Vielä 2004 hän täydensi osaamistaan Faculdad Medicina, Anatomian ja leikkauksen osastolla Argentiinassa Buenos Airesissa.

Nykyään Grimaldi opettaa ja on opettanut useissa kouluissa ympäri maailmaa. Ensiksi hän opetti Seattle Academy of Fine Artissa 1997 (ja palaa vieläkin opettamaan lyhyeksi aikaa joka vuosi). Hän oli yksi Studio 126 school of artin perustajista ja on myös opettanut Academy of Design School of Fine Artissa New Yorkissa ja Water Street Atelierissa figuratiivista piirustusta. Tällä hetkellä hän on yksi neljästä pääopintosuunnitelman opettajasta Grand Central Academyssä.

## Aiheesta muualla
*http://www.michaelgrimaldi.net
*http://www.classicist.org/grandcentralacademy/grimaldi.html
Worldwide Pants Incorporated

**Worldwide Pants Incorporated** on yhdysvaltalaisen tv-juontajan ja koomikon David Lettermanin perustama televisiosarjojen tuotantoon keskittyvä yhtiö. Yhtiö on tuottanut lukuisia eri televisiosarjoja, tunnetuimmat niistä lienevät Lettermanin itse juontama Late Show with David Letterman sekä komediasarja Kaikki rakastavat Raymondia.
Worldwide Pants on tuottanut myös useita muita sarjoja, jotka ovat olleet kriitikoiden arvostamia, mutta katsojien puutteessa sarjat ovat usein jääneet korkeintaan yhden tuotantokauden pituisiksi.

## Worldwide Pants Incorporated -yhtiön tuottamia ohjelmia
* Late Show with David Letterman (1993-) CBS
* The Late Late Show (1995-) CBS
* Ed (2000-2004) NBC
* Kaikki rakastavat Raymondia (1996-2005) CBS
Alfa Cephei

**Alfa Cephei** (α Cep / α Cephei) eli Alderamin on Aurinkoa kuumempi ja kirkkaampi valkoinen alijättiläistähti. Se on laajenemassa punaiseksi jättiläiseksi, sillä sen keskustan vety on loppumassa. Maapallon akselin kiertyessä prekessio­liikkeen mukana tähdestä tulee lähes napatähti 7&nbsp;500 vuoden kuluessa. Tähti pyörii hyvin nopeasti: 246 km/s. Nopea pyöriminen estää alkuaineiden lajittumisen tässä tähdessä, joita muuten tapahtuisi tällaisessa tähdessä. Tähti on magneettisesti aktiivinen, koska siinä 1/3 ulommasta kerroksesta on konvektiivinen. Lämmön siirtymiseen liittyvät konvektiovirtaukset luovat magneettikenttiä ionisoituneessa kaasussa.

## Lähteet
Colorado Rockies (jääkiekko)

**Colorado Rockies** oli yhdysvaltalainen jääkiekkoseura, joka pelasi NHL:ssä vuodesta 1976 vuoteen 1982. Seuran kotipaikka oli Denver Coloradon osavaltiossa.

Organisaatio siirtyi Denveriin Kansas Citystä, jossa se oli perustettu vuonna 1974 nimellä Kansas City Scouts. Denveristä seura muutti puolestaan vuonna 1982 New Jerseyn East Rutherfordiin ja otti nimekseen New Jersey Devils.

Rockiesin menestys jäi vaatimattomaksi eikä se yleensä selvinnyt runkosarjan jälkeen pelattaviin pudotuspeleihin.

## Pelaajia
### Kapteenit
* Simon Nolet 1976–77
* Wilf Paiement 1977–79
* Gary Croteau 1979–80
* Mike Christie 1980
* Rene Robert 1980–81
* Lanny McDonald 1981
* Rob Ramage 1981–82

### Ensimmäisen kierroksen varaukset
* 1976: Paul Gardner (11:s)
* 1977: Barry Beck (toinen)
* 1978: Mike Gillis (5:s)
* 1979: Rob Ramage (ensimmäinen)
* 1980: Paul Gagne (19:s)
* 1981: Joe Cirella (5:s)

### Henkilökohtaisia seuraennätyksiä
* yhden kauden maaliennätys: Wilf Paiement, 41 (1976–77)
* yhden kauden syöttöennätys: Wilf Paiement, 56 (1977–78)
* yhden kauden piste-ennätys: Wilf Paiement, 87 (1977–78)
* yhden kauden jäähyennätys: Rob Ramage, 201 (1981–82)
* puolustajien yhden kauden piste-ennätys: Barry Beck, 60 (1977–78)
* tulokkaiden yhden kauden piste-ennätys: Barry Beck, 60 (1977–78)
* eniten otteluita kauden aikana voittanut maalivahti: Glenn Resch, 16 (1981–82)

## Päävalmentajat
* Johnny Wilson 1976–1977
* Pat Kelly 1977–1978
* Pat Kelly ja Aldo Guidolin 1978–1979
* Don Cherry 1979–1980
* Billy MacMillan 1980–1981
* Bert Marshall ja Marshall Johnston 1981–1982

## Seurassa pelanneet suomalaiset
* Veli-Pekka Ketola
* Tapio Levo
* Jukka Porvari
* Jari Kaarela

## Lähteet
Rusolaukkaneilikka

**Rusolaukkaneilikka** eli **laukkaneilikka** (*Armeria maritima*) on monivuotinen, vähän ruoholaukan näköinen kasvi. Sitä kasvatetaan myös koristekasvina. Laji on Suomessa rauhoitettu ja uhanalainen.

## Ulkonäkö ja koko

Laukkaneilikan lehdet kasvavat mättäänä. Ne säilyvät vihreinä talvellakin. Lehdettömät kukkavarret nousevat 10–15&nbsp;cm:n korkeuteen. Mykerömäinen kukinto on vaalean purppuranpunainen.

## Levinneisyys
Laukkaneilikkaa kasvaa harvinaisena Pohjois- ja Keski-Euroopan rannoilla, sekä Saksassa, Tanskassa ja Etelä-Ruotsissa myös sisämaassa. Pohjois-Amerikassa on oma alalajinsa.

## Elinympäristö
Laukkaneilikka tarvitsee paljon valoa, mutta kestää hyvin kuivuutta. Luonnonvarainen laukkaneilikka kasvaa töyräillä, etenkin rannoilla. Puutarhassa sitä viljellään kivikkokasvina.

## Lähteet

## Aiheesta muualla
* Kasviatlas: Rusolaukkaneilikan (''Armeria maritima'') levinneisyys Suomessa.
* Pinkka – Lajintuntemuksen oppimisympäristö: Rusolaukkaneilikka (''Armeria maritima'')
Lambda Aurigae

**Lambda Aurigae** (λ Aur / λ Aurigae) on kaksoistähti 41,2 valovuoden päässä.
Näennäisen suuruusluokan 4,69 A-komponentti on keltainen alijättiläinen, B-komponentti himmeämpi 13,4 suuruusluokan tähti.

## Aiheesta muualla
* λ Aurigae (lambda Aurigae) SkyLive
Fulda

**Fulda** on kaupunki Saksan keskiosassa, Hessenin osavaltion itäosassa, lähellä Baijerin ja Thüringenin rajaa. Se sijaitsee Fuldajoen varrella, Röhnin ja Vogelsbergin vuoristojen välissä. Kaupunki on Fuldan piirikunnan keskus. Kesäkuussa 2021 kaupungissa oli 67&nbsp;872 asukasta.

Fulda on kehittynyt vuonna 744 perustetun benediktiiniläisluostarin ympärille. Kaupunkiin perustettiin yliopisto vuonna 1734, mutta se lakkautettiin vuonna 1805. Kaupungissa sijaitsee piispanistuin. Suurin osa fuldalaisista on katolisia.

## Lähteet

## Aiheesta muualla
* Kaupungin verkkosivut 
* Kaupungin turismisivut
L’anima del filosofo

**L’anima del filosofo ossia Orfeo ed Euridice** (suom. *Filosofin sielu eli Orfeus ja Eurydike*) on Joseph Haydnin säveltämä italiankielinen ooppera, jonka libreton kirjoitti Carlo Francesco Badini. Haydn aloitti säveltämisen 1798, mutta teos jäi keskeneräiseksi, eikä syytä tunneta. Ooppera jäi huomiotta lähes puolentoista vuosisadan ajaksi, kunnes sen kantaesitys oli viimein 1951 Firenzessä. Teoksesta on sittemmin tullut Haydnin suosituin ooppera.

## Hahmot
* ***Orfeo/Orfeus***, traakialainen laulaja - tenori
* ***Euridice/Eurydike***, Arideosin kihlattu - sopraano
* ***Creonte/Kreon***, kuningas, Eurydiken isä - basso
* ***Genius***, Sybillen lähetti - sopraano
* ***Plutone/Pluto***, manalan hallitsija - basso
* ***Kreonin saattueen väkeä*** - bassoja
* ***Arideosin sotilas*** - tenori
* ***bakkantti*** - sopraano
* ***rakkauden jumalattaria, neitsyitä, miehiä, onnettomia varjoja, raivottaria, bakkantteja*** - kuoro

## Synopsis
### Tapahtumapaikka ja -aika
Myyttisiä aikoja ja paikkoja.
### Edeltävät tapahtumat
Kreon on luvannut tyttärensä Eurydiken käden Arideosille, mutta neito rakastaa laulaja Orfeusta.
### Ensimmäinen näytös
**1. kohtaus**
Villi metsä. Eurydike pakenee yksinäisyyteen, koska ei halua naimisiin miehen kanssa, jota ei rakasta. Villit haluavat uhrata hänet jumalille ja uhkailevat häntä. Orfeuksen laulu kuitenkin rauhoittaa heidät, ja Eurydike pelastuu.

**2. kohtaus**
Kun Kreon saa tietää, että Orfeus on pelastanut hänen tyttärensä hengen, hän suostuu Orfeuksen ja Eurydiken avioliittoon.

### Toinen näytös
**1. kohtaus**
Idyllinen seutu. Orfeus ja Eurydike juhlivat häitään. Mutta kun Orfeus jättää morsiamen hetkeksi yksin, yksi Arideosin sotilaista aikoo siepata hänet. Eurydike pakenee ja kuolee myrkkykäärmeen puremaan.

**2. kohtaus**
Kuninkaan palatsissa. Arideosin airut julistaa Kreonille, koska tämä oli rikkonut lupauksensa. Kreon vannoo kostavansa Arideosille tyttärensä kuoleman.

### Kolmas näytös
**1. kohtaus**
Eurydiken haudalla. Orfeus, Kreon, neitsyet ja miehet surevat vainajaa.

**2. kohtaus**
Kreon yrittää turhaan ilahduttaa Orfeusta.

**3. kohtaus**
Luola manalan suulla. Orfeus pyytää apua viisaalta Sybilleltä. Tämä lähettää Orfeuksen luo Geniuksen, joka neuvoo häntä etsimään lohtua filosofiasta ja joka lupaa seurata häntä manalaan etsimään Eurydikeä.

### Neljäs näytös
**1. kohtaus**
Kulkiessaan manalan läpi Orfeus ja Genius näkevät monenlaisia kärsiviä, onnettomia varjoja.

**2. kohtaus**
Pluton valtakunnan porteilla. Orfeuksen tuska koskettaa manalan hallitsijaa. Hän sallii Eurydiken palata maan pinnalle, mutta Orfeus ei saa kääntyä häneen päin eikä katsoa häntä, ennen kuin he ovat päivänvalossa.

### Viides näytös (keskeneräinen)
**1. kohtaus**
Orfeus ei ole noudattanut ehtoa vaan on katsonut Eurydikeä ennen päivänvaloon pääsyä ja menettänyt naisen lopullisesti. Hän kulkee merenrannalla epätoivoisena. Bakkantit yrittävät vietellä hänet. Hän torjuu heidät ja kieltää kaiken rakkauden. Bakkantit pakottavat hänet juomaan ”rakkauden juomaa”, joka osoittautuukin kuolemanjuomaksi. Kuolema vapauttaa Orfeuksen.
Nicholas Hiltner

**Nicholas Hiltner** (s. 1982) on yhdysvaltalainen taidemaalari. Hän on yksi Grand Central Academy of Artin ohjaajista ja opettaa myös Hudson River School -maisemamaalauskoulussa. Tyypillisiä hänen töidensä aiheita ovat asetelmat, maisemat, muotokuvat ja muut figuratiiviset aiheet.

Hän tuli New Yorkiin 2004 opiskelemaan Jacob Collinsin johdolla Water Street Atelieriin ja vuodet 2000-2003 hän opiskeli Cleveland Institute of Artissa, missä hän keskittyi akateemisiin piirustus-, maalaus- ja kuvanveistomenetelmiin.

## Katso myös
* Hudson River -koulukunta

## Aiheesta muualla
*http://www.nhiltner.com/
Grand Rapids (Michigan)

**Grand Rapids** on kaupunki Yhdysvaltojen Michiganin osavaltiossa. Grand Rapidsissa on noin 200&nbsp;000 asukasta ja kaupungin metropolialueella on noin 774&nbsp;000 asukasta. Grand Rapids on Michiganin toiseksi suurin kaupunki. Grand Rapidsin perustivat alun perin eurooppalaiset lähetyssaarnaajat ja turkiskauppiaat 1800-luvun alussa. Vuonna 2011 34-vuotias mieshenkilö ampui kaupungissa seitsemän ihmistä itsensä lisäksi.

## Lähteet

## Aiheesta muualla
Doc McGhee

**Doc McGhee** on yhdysvaltalainen manageri. Hän on ollut KISSin manageri ja on manageroinut myös muun muassa Bon Jovia, Mötley Crüe´ta ja Skid Row'ta.

## McGheen manageroimia yhtyeitä
*Mötley Crüe (1982-1989)
*Bon Jovi (1984-1991)
*KISS (1996-)
*Skid Row (1988-)
*Hootie & the Blowfish 
*Scorpions
*Bonnie McKee (2004-)
*Benise
Arturo Merzario

**Arturo Francesco Merzario** (s. 11. maaliskuuta 1943 Chiavenna, Italia) on entinen Formula 1 -kuljettaja. Urallaan hän ajoi 85 Grand Prix'ta, joissa sai yhteensä 11 MM-pistettä. Merzario oli kolmesti neljäs.

Ensimmäisellä kaudellaan F1:ssä Merzario ajoi Ferrarilla ja osallistui myös muihin moottoriurheilukilpailuihin, voittaen muun muassa Span 1000 km ajon ja Targa Florion. Jo ensimmäisessä F1-osakilpailussaan hän ajoi pisteille.

Vaikean kauden 1973 jälkeen Merzario siirtyi Williamsille. Hän onnistui olemaan MM-sarjan ulkopuolisessa Brasilian kilpailussa kolmas, mutta kaudet 1974 ja 1975 osoittautuivat epäonnisiksi. Merzario lopetti F1-uransa kesken 1975 kauden ja jatkoi ajamistaan muissa kilpa-auto luokissa.

Merzario palasi Formula 1:iin 1976 alkuun Marchin, sitten Wolf-Williamsin ratissa, muttei saavuttanut kunnollisia tuloksia. Kun hän ei enää saanut paikkaa missään tallissa, perusti hän oman tallin, Merzarion 1977. Talli kamppaili F1:ssä kolme vuotta Marchilta ostetuilla autoilla, joihin oli laitettu oma runko. Myöhemmin talli siirtyi Formula 2:een.

Merzario oli yksi kuljettajista Guy Edwardsin, Brett Lungerin ja Harald Ertlin ohella, jotka pelastivat Niki Laudan palavasta autosta Saksan GP:ssä 1976.

Merzario tunnettiin 1970-luvulla Marlboron sponsoroimana ja hänet usein kuvattiin yhtiön cowboy-hattu päässä. Hän jatkaa yhä 60-vuotiaana kilpa-autouraansa: tällä hetkellä hän ajaa Italian prototyyppi-sarjoissa.

## Formula 1-tulokset

## Lähteet

## Aiheesta muualla

*http://www.statsf1.com/en/arturo-merzario.aspx
Ageusia

**Ageusia** eli **makusokeus** merkitsee kyvyttömyyttä maistaa. Yleensä ihminen on kuitenkin sokea vain jollekin maulle.

Makuaistin puuttumiseen kuuluu toisinaan hajuaistin puuttumista, anosmiaa. 

Ageusiaa lievempi makuaistin toiminnan häiriö on hypogeusia, heikentynyt makuaisti. Syitä ovat mm. kudosvauriot sekä erilaiset neurologiset sairaudet, kuten Bellin halvaus, familiaalinen dysautonomia ja MS-tauti. 

Makean ja suolaisen maistaisen kyky heikkenee vanhetessa yleensä vähemmän kuin happaman ja karvaan maistaminen. Vähäinenkin harjoittelu auttaa maistamaan kolmanneksen pienempiä pitoisuuksia.

## Lähteet

## Aiheesta muualla
* Karvas panee kärsimään, Hely Tuorila, Helsingin Sanomat 10.10.1996 (tilaajille)
Jon Demartin

**Jon Demartin** (s.1955) on yhdysvaltalainen taidemaalari. Hän on yksi Grand Central Academy of Artin ja Pensylvanialaisen Studio Incamminatin ohjaajista. Hänen tyypillisiä aiheitaan ovat asetelmat, maisemat, muotokuvat ja muut figuratiiviset aiheet.

Demartin aloitti suorittamalla filmin teossa taiteiden maisterin tutkinnon 1978. Tämän jälkeen hän opiskeli Gustan Rehbergerin ohjauksessa Art Students League of New Yorkissa 1980-1983, ja 1983-1987 Michael Aviano Atelierissa myös New Yorkissa. 1987 New York academy of Artissa Millet Andrejevicin ja Ted Schmidtin johdolla. Ja lopulta vielä 1989 Art Student Leagueen Nelson Shanksin ohjaukseen.

Hänen työnsä ovat enemmän kolmiulotteiseen muotoon ja mallin rytmiin painottuvia kuin muiden Grand Central Academy of Artin ohjaajien. Useat hänen piirustuksensa ovat nopeita croquisluonnoksia.

## Aiheesta muualla
*http://www.jondemartin.net/ 
*http://www.myamericanartist.com/2006/09/john_demartin_d.html
*http://lymeacademy.edu/academy-of-art-college-faculty.htm
Kappa1 Ceti

**Kappa1 Ceti** (κ1 Cet,κ1 Ceti) on Aurinkoa vain hieman punaisempi, viileämpi, pienempi ja himmeämpi tähti Valaskalan (*Cetus*) tähtikuviossa. Tämä nuori tähti pyörii nopeasti,
mikä aiheuttaa tähteen suuren magneettisen aktiivisuuden. Siinä tapahtuu sen takia "superflareja", energialtaan 108-109 kertaa Auringon tavallisia flareja voimakkaampia. Kappa2 Ceti on näennäisesti Kappa1 Cetiä lähellä, mutta kymmenen kertaa kauempana.

## Aiheesta muualla
* https://simbad.cds.unistra.fr/simbad/sim-basic?Ident=Kappa1+Ceti&submit=SIMBAD+search
* Kappa Ceti at SolStation.
* Kappa-1 Ceti  by Professor Jim Kaler.
* ARICNS entry
20 Leonis Minoris

**20 Leonis Minoris** (20 LMi) on kaksoistähti Pienen leijonan tähtikuviossa. Tähden A-komponentti muistuttaa Aurinkoa, B-komponentti on vanha, aktiivinen punainen kääpiö. A:n ja B:n väli 14,5 kaarisekuntia. Tähdellä on suuri ominaisliike.

## Tähtien väli
* 
*
Alice Betteridge

**Alice Betteridge** (1901–1966) oli ensimmäinen Australiassa koulutettu kuurosokea.

Alice syntyi George ja Emily Betteridgen tyttäreksi. Hän kuurosokeutui varhaisella iällä ilmeisesti virusmeningiitin johdosta. Hän pääsi Royal Institute for Deaf and Blind Children -koulun opiskelijaksi kommunikaatiomenetelmänään lähinnä kosketus. 

Betteridge oli vuodesta 1939 naimisissa aistivammaisen Will Chapmanin kanssa, kunnes mies kuoli sydänkohtaukseen 1948. Pari oli ennen avioliittoaan ollut kirjeenvaihdossa keskenään. Chapmanin kuoleman jälkeen Betteridge muutti Melbournesta Sydneyyn. Hän tapasi vuonna 1948 Sydneyssä toisen tunnetun kuurosokean, Helen Kellerin. 

Alice Betteridge tuli elämänsä aikana tunnetuksi mm. kädentaidoistaan. Hän kuoli luonnollisesti 65-vuotiaana. 

## Lähteet
Scilly

**Scilly**, tunnettu myös nimellä **Manuae**, on atolli, joka kuuluu Ranskan Polynesian Seurasaariin. Atolli on vain alle metrin korkeudella merenpinnasta olevien saarien muodostama ympyrä, joiden yhteispinta-ala on 4 km².

Atollin laguunissa on lukuisia harvinaisia eliölajeja, ja se on ollut suojeltuna vuodesta 1992. Muun muassa monien saarien rannat ovat liemikilpikonnien munimisalueita ja atollissa on arviolta 3-4 miljoonaa osteria.

Scillyn ensimmäinen eurooppalainen kävijä oli Samuel Wallis vuonna 1767. Tuolloin atollille perustettiin kylä, jonka jäännökset ovat yhä nähtävissä pääsaaren pohjoisosissa. 1855 saarelle haaksirikkoutui Julia Ann -niminen laiva, jonka miehistö ja matkustajat elivät atollilla kaksi kuukautta. Tuona aikana he muun muassa rakensivat veneen, jolla kävivät Raiateassa. Ei ole olemassa todisteita, että saaret olisivat olleet pysyvästi asuttuja ennen Julie Annin haaksirikkoa. Vuodesta 1952 lähtien saarella on vieraillut säännöllisesti koprakauppiaita ja raiatealaisia kalastajia.

Atollille ei ole säännöllistä laiva- eikä lentoyhteyttä. Atollilla oli kuitenkin 1920-luvulla kookospalmuplantaasi, joka on nyttemmin hylätty. Parhaimmillaan plantaasi tuotti yli 70 tonnia kopraa vuosittain.

## Lähteet
Granö-keskus

**Granö-keskus** on Tartossa sijaitseva Turun yliopiston ja Tarton yliopiston yhteistyökeskus. Keskus on nimetty tunnetun suomalaisen maantieteilijän ja Turun yliopiston entisen rehtorin J. G. Granön mukaan.

Granö-keskus pitää säännöllisesti Suomen Viron-instituutin ja Tarton yliopiston kanssa yhteistyössä Granö-luentoja. Luennoilla kuullaan eri tieteenalojen ja kulttuurin edustajia ajankohtaisesta oman alansa aiheesta. Granö-keskuksen tarkoituksena on edistää suomalais-virolaisen tieteen ja kulttuurin vaihtoa ja yhteistyötä.

Granö-keskus toimii Alvar Aallon 1932 suunnittelemassa talossa Villa Tammekannissa, jossa ennen neuvostomiehitystä asui professori August Tammekann perheineen. Rakennuksen omistaa Turun Yliopistosäätiö.

Keskus on myös listattu kansainväliselle The Iconic Houses -sivustolle, jolle on listattu arkkitehtuurisesti merkittäviä taloja. Listalla on esimerkiksi Frank Lloyd Wrightin suunnittelema Fallingwater, Schindler House sekä Unescon listallakin oleva Mies van der Rohen suunnittelema Villa Tugendhat.

## Lähteet

## Aiheesta muualla
*Granö-keskuksen kotisivu
*Villa Tammekann (Alvar Aalto -talo)
Leena Luostarinen

**Leena Estelle Luostarinen** (15. toukokuuta 1949 Pori &ndash; 28. heinäkuuta 2013 Helsinki) oli suomalainen taidemaalari.  

## Taiteellinen tuotanto
Luostarisen maalausten aihepiiri ja toteutus välittävät taiteilijan omia tunnetiloja ja kokemusmaailmaa. Hänen tuotantonsa edustaa persoonallisella tavalla yleiseurooppalaista ekspressionismia. Luostarisen ensinäyttely oli 1973 Helsingissä. Luostarinen erottui yhdessä Marika Mäkelän kanssa 1970-luvun lopulla Suomen maalaustaiteen valtavirrasta poikkeavilla, uusekspressionistisilla maalauksillaan, joita voidaan osin luonnehtia myös postmoderneiksi. Luostarisen maalaukset eivät esitä suoraa tarinaa, vaan keskeisimpinä elementteinä ovat tila ja tunnelma. Hänen maalauksissa käsittelemistään aiheista tunnetuimpiin kuuluvat suurikokoiset, uljasprofiiliset, lepäävät kissaeläimet. Muita aiheita ovat iibislinnut, sfinksit ja kukat.

Luostarinen oli Helsingin juhlaviikkojen Vuoden taiteilija 1988. Hän toimi myös maalauksen professorina Kuvataideakatemiassa. 

## Palkinnot ja tunnustukset
* 1973 Valtion taiteilijapalkinto
* 1974 Nuorten näyttelyn dukaattipalkinto
* 1981 Suomen Taiteilijaseuran palkinto
* 1985–1986 Fulbright-stipendi
* 1988 Vuoden Taiteilija, Helsingin juhlaviikot
* 1995 Pro Finlandia -mitali
* 1995 Valtion 15-vuotisapuraha
* 2013 Valtion taiteilijaeläke

## Hautamuistomerkki

Luostarinen kuoli vuonna 2013 sairauteen. Leena Luostarisen hautamuistomerkki, joka on Matti Peltokankaan suunnittelema, valmistui Hietaniemen hautausmaalle vuonna 2018. Muistomerkki on pronssiveistos, joka lepää hautakiven päällä ja esittää lepäävää kissaeläintä.  Muistomerkki sijaitsee Hietaniemen hautausmaan uudella alueella kappelin läheisyydessä, korttelissa 12, rivi 7, paikka 374.

## Lähteet

## Aiheesta muualla
*
*
*
Motu One (Seurasaaret)

**Motu One**  on pieni asumaton saariryhmä Suojanpuoleisilla saarilla Tyynellämerellä. Saarien nimi tarkoittaa hiekkasaarta. Motu Onea kutsutaan myös **Bellinghauseniksi** Fabian Gottlieb von Bellingshausenin mukaan, jonka nimen tutkimusmatkailija Otto von Kotzebue antoi saarille. Saaria ei tule sekoittaa Atlantilla sijaitsevaan Bellingshausenin saareen.

## Lähteet
Sakilaiset

**Sakilaiset** olivat kaupunkiin asettuneita 1900-luvun alun työläisnuoria, oman aikansa jengiläisiä. Nimitystä käytetään erityisesti Helsingin Kallion ja Sörnäisten nuoresta rahvaasta, katujen kundeista, sälleistä, jotka muodostivat vetelehtiviä nuorisojengejä. Sakilaisia pitivät koossa yhteiset riitit, pukeutuminen, kieli ja helposti tunnistettava äänekäs ja väkivaltainen käyttäytyminen. Yhteiskunnalliselta taustaltaan sakilaiset olivat siis alinta sosiaalista kerrostumaa, sekatyömiehiä, kengänkiillottajia, lehdenmyyjiä tai kokonaan toimettomia pikkurikollisia. Lisäansioita he saivat paitsi pikkurikollisuudesta kuten varkauksista, myös enemmän tai vähemmän vakituisesta viinan myynnistä. Termi "sakilainen" perustuu joukkoa tai jengiä tarkoittavan sakki-sanan murteelliseen saki-muotoon.

Sakilaisten kulttuuri pohjautui paljon Pariisin väkivaltaisten "apassien", Les Apaches-jengien tapoihin.

Sakilaisuus oli hyvin maskuliinista, naisten asema oli esineellistynyt. Heihin kohdistettiin väkivaltaa, mutta he toisaalta saattoivat osaltaan ylläpitää hegemonista maskuliinisuutta ja turvautua väkivaltaan itsekin. Oma tanssimuoto, ajankohdan normeihin nähden eroottissävyinen *pisto*, ilmensi sakilaisten arvoja.

Sakilaisuuden vastavoimana ilmeni yhdistystoiminta, jonka kautta nuoria ohjattiin harrastuksiin, kuten vapaapalokuntiin, urheiluseuroihin ja harrastajateatteriin.

## Lähteet
* 
* 

### Viitteet

## Aiheesta muualla
* 
* 
* Raoul af Hällström : Apaasheja ja sakilaisia, Suomen Kuvalehti, 18.05.1929, nro 20, s. 36, Kansalliskirjaston digitaaliset aineistot
Magnus Uggla Band sjunger schlagers

**Magnus Uggla Band sjunger schlagers** on ruotsalaisen Magnus Uggla Bandin vuonna 1979 julkaistu EP. Kaikki sen kappaleet ovat covereita, paitsi Johnny the Rucker, jonka on kirjoittanut Magnus Uggla ja Johan Langer. Yhtye osallistui kappaleella Melodifestivalen-laulukilpailuun vuonna 1979 ja sijoittui viimeiseksi 22 pisteellä.

## Kappalelista
Kappaleen perässä kappaleen alkuperäinen esittäjä.

# *[[Johnny the Rucker]]*
# *Leva livet* (Lill-Babs, alun perin Lesley Goren "It's My Party")
# *[[Ring Ring (kappale)|Ring ring]]* (ABBA)
# *[[Mälarö kyrka]]* (Sven Lindahl)

## Magnus Uggla Band
* Magnus Uggla (laulu)
* Stanley "Jag är Sveriges enda rocktrummis" Larsson (rummut)
* Plutten "Jag tar helt slut" Larson (basso)
* Reg "Varför är det alltid jag som måste sjunga stämmor" Ward (saksofoni)
* Gunnar "Per-Eriks brorsa" Hallin (kitara)

## Lähteet
* Magnus Uggla – The Uggly Strix-Site
Star Trek Voyager: Elite Force

**Star Trek Voyager: Elite Force** on Raven Softwaren kehittämä ja Activisionin julkaisema ensimmäisen persoonan ammuntapeli. Peli julkaistiin vuonna . Se käyttää Quake III -pelimoottoria.

Peli sijoittuu neljännen televisiosarjan *[[Star Trek: Voyager]]in* maailmaan.

## Kehitys
Activision hankki oikeudet tehdä *Star Trekiin* perustuvia pelejä kesällä 1998 ja antoi ensimmäisen persoonan ammuntapeleistä tunnetulle Raven Softwarelle pelin teon. Kehitys alkoi *Next Generation* -sarjaan perustuen Quake 2 -pelimoottorilla. Tapahtumapaikka siirrettiin *Voyageriin* koska kaksi muuta *Next Generationiin* perustuvaa peliä oli jo työn alla. Kehityksen varsinainen tuotantovaihe alkoi tammikuussa 1999 ja kehittäjien määrä kasvoi 15 hengen ryhmästä 25:een. Kehitys keskittyi yksinpeliin ja moninpeli jätettiin erilliseksi myöhempään vaiheeseen. Peliin tehtiin tyhjästä uusi lataus- ja tallennustuki, parannettu tuki animaatioille, pelaajan apuna toimivat NPC-hahmot ja niin edelleen. Hahmomallien luurankomekanismi ylitti Quake 3 -moottorin kyvyt ja se korvattiin.

## Vastaanotto
Peli sai GameSpotin arvostelussa arvosanaksi 8.6/10.

Pelin PlayStation 2 -versio sai IGN:n arvostelussa arvosanaksi 6/10.

## Lähteet

## Aiheesta muualla
* 
* Virallinen sivu Raven Softwarelta
* io_eliteforce  - Linux käännös
Edward Minoff

**Edward Minoff** on yhdysvaltalainen taidemaalari. Hän on yksi Grand Central Academy of Artin ohjaajista. Tyypillisiä hänen töidensä aiheita ovat asetelmat, maisemat, muotokuvat ja muut figuratiiviset aiheet.

Minoff valmistui New Yorkin Tich School of artista. High schoolin ja Collegen aikana hän opiskeli Art Student Leaguessa New Yorkissa 1986-1989, School of Designissä, Vassar Collegessa 1990-1992 ja myöhemmin Drawing Academy of Atlanticissa. Hänen pääopintonsa tapahtuivat 1997-2002 Jacob Collinssin johdolla Water Street Atelierissa ja 2000-2001 Florence Academy of Artissa.

## Aiheesta muualla
*http://www.edwardminoff.com/index.html 
*http://www.classicist.org/grandcentralacademy/minoff.html
Suojanpuoleiset saaret

**Suojanpuoleiset saaret** on Seurasaarten läntinen saariryhmä Ranskan Polynesiassa Tyynellämerellä. Siihen kuuluu viisi asuttua tuliperäistä saarta ja neljä asumatonta koralliatollia. Vuoden 2017 väestönlaskennan mukaan Ranskan Polynesian koko väestöstä 13 % asuu Suojanpuoleisilla saarilla.

## Maantiede ja talous
Saaret ovat vuoristoisia ja tuliperäisiä. Tulivuoret ovat jo kauan sitten sammuneet ja eroosio on hävittänyt kraatterit miltei kokonaan. Kasvistoon kuuluvat kookospalmut, kairapalmut ja leipäpuut. Saarilla olevista eläimistä suurin osa on sikoja, rottia ja pieniä liskoja. Tärkeimmät vientituotteet ovat kopra, sokeri, rommi, kotilot ja vanilja. Tärkeimpiä energia- ja luonnonvaroja ovat myös kalastus, koboltti sekä vesivoima. Matkailu on erittäin tärkeä elinkeino.

### Saariryhmän saaret
*Raiatea
*Huahine
*Tahaa
*Bora Bora
*Tupai
*Maupiti
*Scilly
*Mopelia
*Motu One

## Historia
Ensimmäisenä eurooppalaisena saarilla vieraili James Cook vuonna 1769. Ensimmäisellä matkallaan (hän kävi saarilla kahdesti) hän nimesi saaret Leewardsaariksi. Saarista tuli Ranskan protektoraatti 1843 ja siirtokunta 1880.

## Lähteet
Tapani Rönnemaa

**Erkki Tapani Rönnemaa** (s. 18. joulukuuta 1947 Turku) onTurun yliopiston sisätautiopin professori. Hän toim vuodesta 2007 lähtien  myös Turun yliopiston lääketieteellisen tiedekunnan dekaanina. Rönnemaa jäi eläkkeelle vuonna 2014.

Rönnemaa on tutkinut muun muassa diabeteslääkkeiden vaikutuksia raskausaikana.

## Lähteet
Rüsselsheim

**Rüsselsheim** on kaupunki Saksassa, Hessenin osavaltiossa. Se sijaitsee Mainjoen varrella, ja idässä sen naapuri on Frankfurt am Mainin suurkaupunki. Rüsselsheim on noin 60&nbsp;000 asukkaallaan piirikuntansa Groß-Geraun suurin kaupunki. Pinta-alaltaan kaupunki on 58,3 neliökilometrin suuruinen. Asukastiheys kaupungissa on 1&nbsp;020 as./km².

Varhaisin maininta Rüsselsheimista historiallisissa teksteissä sijoittuu vuoden 830 tienoille. Nykyisin kaupunki tunnetaan muun muassa Opel-automerkistä. Opelin perustaja Adam Opel syntyi kaupungissa, ja Opelin ensimmäinen ja suurin tehdas sekä suunnittelukeskus sijaitsevat siellä. 

## Lähteet

## Aiheesta muualla

* Viralliset sivut
Mopelia

**Mopelia** tai **Maupihaa** on atolli Seurasaarilla Ranskan Polynesiassa. Se kuuluu Suojanpuoleisiin saariin.

Atolli on karkeasti 8&nbsp;km leveä, ja sen laguuni on noin 40&nbsp;m syvä. Atollin riutat mahdollistavat vain yhden pienen kulkureitin pois atollin länsipuolelta. Atollin itäosat ovat kapeaa, tiheään kasvanutta pienten saarien ketjua. Pääsaaren Motu Mopelian ja muiden saarten yhteispinta-ala on 2,6&nbsp;km². Atollin ainoa kylä sijaitsee pääsaarella. Vuonna 2017 saaren asukasluku oli 20.

Samuel Wallis löysi atollin 1767 yhdessä Motu Onen ja Fenua Uran kanssa. 1917 saarelle perustettiin Papetee company, jonka kolme työntekijää valmistivat kopraa, kasvattivat sikoja ja kanoja ja keräsivät kilpikonnia. Myöhemmin saarelle perustettiin toinen yritys, joka istutti saarille kookospalmuja.

Ainakin osa-aikaisesta alkuperäisasutuksesta kertovat arkeologiset löydöt mm. kalastusvälineistä.

## Lähteet
The KMG's

**The KMG's** (Krazy Mess Groovers) on belgialainen funk-disko-musiikkia soittava yhtye. Yhtye syntyi kahden amerikkalaisen mustan musiikin ihailijan, Mr Scotchin ja Sexyfiren tavattua toisensa. Ensin he esiintyivät jazzduona, jonka jälkeen laajensivat kokoonpanoa torvilla (Whipesnappers), rytmisektiolla (Groove Brothers) ja taustalaulajalla (Lady Soulflower). Näin syntyi nykyinen KMG's.  

Yhtye on maininnut vaikutteikseen seuraavat yhtyeet/laulajat: Earth, Wind & Fire, Stevie Wonder, Kool & the Gang, Johnny Guitar Watson, Sly & The Family Stone, The Jacksons, Herbie Hancock ja Chic. 

## The KMG's Euroviisuissa

The KMG's osallistui vuoden 2007 Eurovision laulukilpailuun kappaleella "Love Power", mutta putosi semifinaalissa. Valinnan Euroviisuihin osallistumisesta teki sisäisesti Belgian ranskankielinen yleisradioyhtiö RTBF.

Koska Euroviisuissa esiintyjien määrä lavalla on rajattu kuuteen; ainoastaan Sexyfire, Mr Scotch, Mr French Kiss, Big Boss, Mr Cream ja Lady Soulflower pääsivät esiintymään.

## Kokoonpano
The KMG's on kansainvälinen yhtye, sillä jäsenten juuria löytyy muun muassa Pakistanista, Ukrainasta, Vietnamista ja Puolasta.

*Sexyfire (Wakas Ashiq) - laulu  
*Mr Scotch (Piotr Paluch) - kosketinsoitin
*Mr French Kiss (Raphaël Hallez) - trumpetti 
*Big Boss (Tuan N'Guyen) - altto saksofoni 
*The Answer - pasuuna 
*Mr DeeBeeDeeBop - baritoni saksofoni
*Captain Thunder - sähkökitara 
*Mr Cream (François Cremer) - rummut 
*Mr Y - laulu
*Lady Soulflower (Chrystel Wautier) - laulu

## Lähteet

## Aiheesta muualla

*Virallinen kotisivu 
*
*The Krazy Mess Groovers edustaa Belgiaa
*Belgia luottaa funkiin ja rakkauden voimaan
Taru Rinne

**Taru Rinne** (s. 27. elokuuta 1968 Turku) on suomalainen uransa lopettanut karting-autoilija ja ratamoottoripyöräilijä. Hän on ensimmäinen nainen, joka on yltänyt MM-pisteille ratamoottoripyöräilyn maailmanmestaruussarjassa. Kansainvälinen Moottoriliitto FIM valitsi Taru Rinteen vuoden 2017 naismoottoripyöräilyn legendaksi ja hänet palkittiin FIM:n palkintogaalassa Andorrassa 26. marraskuuta 2017. 

## Ura
### Karting
Rinne aloitti uransa karting-kuljettajana kilpailemalla tulevia formula-1 -kuljettajia Mika Häkkistä, Mika Saloa ja Jyrki Järvilehtoa vastaan. Hän voitti Suomen mestaruuden 85cc -luokassa ennen Häkkistä vuonna 1979, sijoittui seuraavana vuonna toiseksi Salon jälkeen - Häkkinen oli neljäs - ja taisteli vuonna 1981 jälleen Häkkistä vastaan sijoittuen tämän jälkeen toiseksi. Vuonna 1982 Rinne voitti taas mestaruuden Häkkisen ollessa toinen. 1983 Rinne voitti Euroopan joukkuemestaruuden kartingissa. Saman vuoden SM-kisoissa Rinne sijoittui niin ikään ensimmäiseksi loppupisteissä, mutta hylättiin viimeisessä kilpailussa sääntöjen vastaisen bensiinin vuoksi, ja mestaruus meni Häkkiselle. Lisäksi Rinne sai vuoden ajokiellon, joka päätti hänen lupaavan karting-uransa.

Mika Häkkinen on myöhemmin kommentoinut Rinteen olleen ”todella nopea kuski" ja Schumacherin ohella "hänen suurin vastustajansa".

### Ratamoottoripyöräily
Huolimatta menestyksestään nelipyöräisellä Taru Rinne vaihtoi moottoripyöriin. Hän kilpaili ensi kerran ratamoottoripyöräilyn (road racingin, RR) MM-sarjassa vuonna 1987. Seuraavana vuonna hän pääsi Ranskan osakilpailussa 14. sijallaan MM-pisteille ensimmäisenä naisena ikinä.

Vuonna 1989 hän sijoittui Hondallaan sensaatiomaisesti toiseksi 125-kuutioisten Saksan Hockenheimin GP:n aika-ajossa ja myös johti osan itse kilpailua. Rinne sijoittui lopulta kilpailussa seitsemänneksi. Myöhemmin samana vuonna hän sijoittui Hollannin Assenissa kahdeksanneksi. Rinne sijoittui lopulta ratamoottoripyöräilyn (RR) MM-sarjan kokonaiskilpailun luokassa alle 125 kuutiosenttiä 17:nneksi, mikä oli ainutlaatuinen saavutus naisajajalta. Se palkittiin moottoripyöräilyn vuoden 1989 urheilutekona Suomessa.

Vuosien 1990 ja 1991 aikana Rinteelle sattui useita uusia kaatumisia ja loukkaantumisia.
Vuoden 1989 Hockenheimin sijoitus jäi lopulta hänen parhaaksi sijoituksekseen, sillä Rinne joutui erityisen pahaan onnettomuuteen vuonna 1991 Ranskan Paul Ricardin harjoituksissa, jossa hänen molemmat nilkkansa murtuivat jarrujen petettyä. Toipuminen vei paljon aikaa, ja Rinteeltä jäi monta kisaa ajamatta. Vaikka ajohaluja vielä vuodelle 1992 oli ja asiasta oli muuten jo sovittu, Rinne sai kirjeen Bernie Ecclestonelta, joka tuohon aikaan päätti, ketkä saavat osallistua sarjaan. Kirjeessä sanottiin, ettei Rinne ole mukana MM-sarjassa seuraavana vuonna.  Tämä lopetti hänen uransa huipputasolla, ja Rinne sanoi myöhemmin kyseisen kirjeen olleen suurin pettymys hänen elämässään.

## Lähteet